สวัสดีค่ะ หนูอายุ17ปีค่ะ ช่วงนี้รู้สึกหวิวๆใจ เป็นความรู้สึกแปลกๆ หน่วงๆวาบๆขึ้นมาชั่วขณะ ทำมฟ้เรารู้สึกไม่อยากรู้สึกแบบนี้ ไม่อยากอยู่ตรงนี้อัไรแบบนี้อะค่ะ ไม่ทราบว่าเกี่ยวกับความเครียดด้วยหรือเปล่า มันจะรู้สึกขึ้นมาเองอ่ะค่ะ ไม่ชอบเลย
สวัสดีค่ะ อาการใจหวิวๆ อาจมีสาเหตุจาก-ความกลัว ความตื่นเต้น ความเครียด วิตกกังวล โดยมีสาเหตุจากเหตุการณ์ที่เข้ามากระทบที่ชัดเจน-โรคตื่นตระหนก หรือโรคแพนิค คือภาวะวิตกกังวลหรือมีความรู้สึกกลัวอย่างรุนแรงที่เกิดขึ้นอย่างฉับพลันทันทีโดยไม่คาดคิดมาก่อน ไม่มีสิ่งกระตุ้นหรือสาเหตุที่ชัดเจน-การใช้ยาหรืออาหารเสริมบางชนิด เช่น ยาขยายหลอดลม ยาแก้ไอ ยาแก้แพ้ ยาลดความดันโลหิตสูง-การดื่มเครื่องดื่มที่มีคาเฟอีนหรือแอลกอฮอล์มากไป หรือ การใช้สารเสพติดชนิดต่างๆ-สาเหตุทางโรคหัวใจ เช่นหัวใจเต้นผิดจังหวะ ผนังหัวใจรั่ว หัวใจวายเฉียบพลัน เส้นเลือดหัวใจตีบ มักมีอาการใจสั่น แน่นอก หายใจไม่อิ่ม เหนื่อยง่ายร่วมด้วย-โรคไทรอยด์ทำงานมากผิดปกติเบื้องต้นแนะนำยุดใช้ยาทุกชนิดที่ไม่จำเป็น งดการดื่มแอลกอฮอล์ งดการทำกิจกรรมที่ต้องใช้แรงมาก ตั้งสติ ทำจิตใจให้สบายๆ หายใจเข้าลึกๆ เมื่อมีอาการ และรีบนั่งพักหากยังมีอาการใจหวิวหรือใจสั่นอย่างต่อเนื่อง ควรพบแพทย์เพื่อตรวจเพิ่มเติม